27/06/2011 | Administración LocalMunicipal
Irixoa
Organización municipal

En aplicación do disposto no R. D. 2.568/1986 (R. O. F.), Lei 7/1985, R. D. Lexislativo 2/2000 e na Lei 30/1992, publícanse para coñecemento xeral os acordos de organización adoptados polo Pleno municipal na súa sesión do 17-6-2011: 1. ELECCIÓN DE ALCALDE: foi elexido Silvia Roxana Esquivel Caso (sesión plenaria constitutiva do 11-6-2011). 2. EXISTENCIA DA XUNTA DE GOBERNO: aprobouse a existencia e continuidade da Xunta de Goberno neste concello para o mandato 2011-2015 (art.20.1. b da Lei 7/1985, do 2 de abril). 3. DELEGACIÓN DE COMPETENCIAS PLENARIAS NA XUNTA DE GOBERNO: o Pleno aprobou as seguintes delegacións xenéricas de competencias plenarias para a Xunta de Goberno: a)- o exercicio de accións xudiciais e administrativas e a defensa da corporación en materias de competencia plenaria. b)- a declaración de lesividade dos actos do concello. c)- a concertación de operacións de crédito con cuantía acumulada, dentro de cada exercicio, exceda do 10 por 100 dos recursos ordinarios do orzamento, incluidas as de tesourería que correspondan ao pleno (>15% ingresos correntes liquidados). d)- as contratacións e concesións de toda clase cando o seu importe supere o 10 por 100 dos recursos ordinarios do orzamento (e sempre que superen o importe de 6.000.000 de €), así como os contratos e concesións plurianuais cando a súa duración sexa superior a 4 anos e os plurianuais de menor duración cando o importe acumulado de tódalas súas anualidades supere a porcentaxe indicada, referida ós recursos ordinarios do orzamento do primeiro exercicio. e)- a aprobación dos proxectos de obras e servicios de competencia plenaria para a súa contratación ou concesión, e cando non estén previstos nos orzamentos. f)- as enaxenacións de patrimonio de carácter inmobiliario ou mobles históricos, ou o resto con importe superior ó 10 % dos recursos ordinarios, así como as permutas de bens inmobles. g)- as demais delegables que as leis confiran expresamente ao pleno, especialmente as seguintes: - adquisición de bens inmobles. - regulación do aproveitamento dos bens comunais. - recoñecemento extraxudicial de créditos, salvo que non exista partida orzamentaria de imputación adecuada. - defensa nos procesos contra o concello. - aprobación de prezos públicos singulares (operativos nun curto espacio de tempo). - rectificación ordinaria do inventario municipal. - informes sobre actividades clasificadas suxeitas ao Decreto 133/2008. - declaración de interés social de obras privadas, aos efectos de autorización previa autonómica.4. MESA DE CONTRATACIÓN PERMANENTE: o pleno acordou, por maioría absoluta e aos efectos de xestión da xeneralidade de expedientes, constituir unha mesa permanente de contratación, a cal queda composta do seguinte xeito: -Presidente: o Alcalde ou concelleiro en quen delegue. -Vogais: José Ángel Roca Díaz, concelleiro. José Otero López, concelleiro. Juan Manuel Freire Golpe, concelleiro. Alejandro Alonso Figueroa, secretario-interventor. -Secretario: José Fernando Espada Orgeira, xefe de negociado.5. TESOURERÍA: designouse como tesoureriro ao concelleiro Antonio Sanjurjo Pérez, por non existir creada tal praza no plantel de persoal; terá unha dedicación parcial mínima de 1 horas semanais, cun soldo bruto de 550 €/mes e dereito a 14 pagas ao ano. Por outra parte a Alcaldía dictou resolución do 17-6-2011, pola que se facían os nomeamentos para Tenencias de Alcaldía e Xunta de Goberno, así como as delegacións conferidas: 1º. NOMEAMENTO DE INTEGRANTES DA XUNTA DE GOBERNO E TENENTES DE ALCALDE: Nomeanse como membros da Xunta de Goberno e tenentes de alcalde aos concelleiros seguintes: Pablo Armando Reto Elecalde Aliste (1º tenente de alcalde), Salca Natera El Abdallaoui (2º tenente de alcalde) e Lucien Capellades Pavlovic (3º tenente de alcalde). 2º. DELEGACIÓN DE ATRIBUCIÓNS NA XUNTA DE GOBERNO: Aparte da competencia natural de asistencia á Alcaldía, así como calquera outra que lle asigne a lexislación, a Alcaldía delega na Xunta de Goberno as seguintes competencias (art.21 de la Ley 7/1985): - dispoñer gastos dentro dos límites da competencia da Alcaldía, sen prexuízo de que a Alcaldía poida esporadicamente dispoñer e ordenar gastos ata unha cuantía de 3.000 euros, aprobando as facturas e demáis xustificantes correspondentes (apart. f). - aprobar a oferta de emprego público, as bases de selección de persoal e de concursos (apartado g). - aprobar as diversas clases de instrumentos urbanísticos de desenrolo e xestión (apart. j). - sancionar as faltas de desobediencia e por infracción de ordenanzas, agás cando as ordenanzas municipais reserven dita potestade para a alcaldía (apart. n). - as contratacións e concesións, coas especialidades do apartado 1º desta delegación (apart. ñ). - a aprobación de proxectos de obras e servicios de competencia da Alcaldía (apart. o). - a adquisición de bens e dereitos cando o seu valor non supere o 10 % dos recursos ordinarios do orzamento, habendo de estar prevista a dos inmobles no orzamento. - o outorgamento das diversas licenzas municipais (apart. q). - as demáis que a lexislación asigne ao municipio e non a atribuia a ningún órgano específico (apart. s), así como as previstas nas bases xerais de execución orzamentaria.3º. DELEGACIÓNS PERSOAIS: establécense as seguintes delegacións persoais de tipo sectorial para a xestión municipal, sen capacidade resolutoria que afecten a terceiros, e de apoio da Alcaldía: A- DELEGACIÓN XENÉRICA SOBRE SERVIZOS SOCIAIS: Juan Manuel Freire Golpe, membro da Xunta de Goberno, queda delegado como director e supervisor dos servizos sociais do concello. B- DELEGACIÓN XENÉRICA SOBRE OBRAS, SERVIZOS E MANTEMENTO: José Otero López, membro da Xunta de Goberno, queda delegado como director e supervisor de persoal de obras, servizos e mantemento, con capacidade para organizar o seu traballo, establecer horarios, etc.; tamén controlará a execución das obras e servizos adxudicados. C- DELEGACIÓN XENÉRICA SOBRE MEDIO AMBIENTE: José Ángel Roca Díaz, membro da Xunta de Goberno, queda delegado como director e supervisor dos servizos relaionado co medio ambiente do concello. D- DELEGACIÓN XENÉRICA SOBRE TEMAS DE CULTURA: Óscar Sanmartín Mahía, concelleiro, queda delegado e supervisor dos temas culturais. E- DELEGACIÓN XENÉRICA SOBRE XUVENTUDE E DEPORTES: Rubén Varela Cachaza, concelleiro, queda delegado como supervisor dos temas xuvenís e deportivos que se tramiten no concello. Irixoa, 17 de xuño de 2011 O ALCALDE Antonio Deibe Sanmartín